ΓΡΑΠΤΗ ΕΡΩΤΗΣΗ E-2548/00

υποβολή: Mara Sornosa Martnez (PSE) προς την Επιτροπή

(28 Ιουλίου 2000)

Θέμα: Μη τήρηση εκ μέρους της Ισπανίας της παραγράφου 5 του άρθρου 12 (διαφημίσεις στα παιδικά τηλεοπτικά προγράμματα) της οδηγίας Τηλεόραση χωρίς σύνορα

Η οδηγία 97/36/ΕΚ(1) (89/552/ΕΟΚ αναθ.)(2) που είναι περισσότερο γνωστή με τον τίτλο Τηλεόραση χωρίς σύνορα ορίζει στην παράγραφο 5 του άρθρου 12 ότι οι παιδικές εκπομπές, με προγραμματισμένη διάρκεια κάτω των 30 λεπτών, δεν πρέπει να διακόπτονται από διαφημιστικά μηνύματα. Ωστόσο, όπως καταγγέλθηκε με την ερώτηση Ε-2864/99(3), οι ισπανικές τηλεοπτικές επιχειρήσεις εκπέμπουν περισσότερες από τις επιτρεπόμενες ανακοινώσεις στη χρονική ζώνη που είναι αφιερωμένη σε παιδιά και, επιπλέον, 5 % αυτών των διαφημιστικών εκπομπών δεν σέβονται τον ισχύοντα κανονισμό. Με βάση τα ανωτέρω και το γεγονός ότι έχουν κατατεθεί αγωγές από τις ενώσεις καταναλωτών, η Επιτροπή άνοιξε διαδικασία επί παραβάσει κατά της Ισπανίας για μη τήρηση των κανόνων που αφορούν τις διαφημίσεις στα πλαίσια της Τηλεόρασης χωρίς σύνορα.

Πρόσφατα, το Παγκόσμιο Φόρουμ Διαφήμισης και Εκπαίδευσης (ΑΕF), που αποτελεί λειτουργικό βραχίονα της Παγκόσμιας Ομοσπονδίας Διαφημιστών, έδειξε την ανησυχία του σε σχέση με ενδεχόμενη σκλήρυνση της κοινοτικής νομοθεσίας η οποία ρυθμίζει την παρουσία διαφημίσεων σε εκπομπές για παιδιά και έδειξε την πρόθεσή του να αντιταχθεί σε κάθε πρωτοβουλία της προσεχούς σουηδικής Προεδρίας της ΕΕ, που θα είχε τέτοιο στόχο. Στη Σουηδία,πάρχει από το 1991 νόμος που απαγορεύει τη διαφήμιση πριν, κατά τη διάρκεια και μετά το πέρας των εκπομπών για παιδιά, ενώ σε χώρες όπως η Αυστρία και το Βέλγιο έχει απαγορευθεί από πολλά χρόνια η διαφήμιση κατά τη διάρκεια εκπομπών για παιδιά, και η Ελλάδα πράττει παρομοίως με τη διαφήμιση παιχνιδιών στην τηλεόραση.

Η Επιτροπή ερευνά για να εξακριβώσει κατά πόσον οι ισπανικές ραδιοτηλεοπτικές επιχειρήσεις σέβονται την κοινοτική νομοθεσία σχετικά με την παρεμβολή διαφημιστικών μηνυμάτων, συγκεκριμένα σε ό,τι αφορά την παράγραφο 5 του άρθρου 12 που αναφέρεται ανωτέρω της Τηλεόρασης χωρίς σύνορα;

Λαμβάνονταςπόψη το ρόλο της Επιτροπής στα πλαίσια της προστασίας των ανηλίκων πουπενθυμίζεται στην ίδια οδηγία, θα ήταν διατεθειμένη να προτείνει διεύρυνση των απαγορεύσεων και των περιορισμών που αφορούν τη μετάδοση διαφημίσεων στις χρονικές ζώνες που είναι αφιερωμένες στα παιδιά, πράγμα που θα αξιοποιούσε τις θετικές εμπειρίες όπως εκείνες της Σουηδίας, του Βελγίου, της Αυστρίας και της Ελλάδας;

Θα μπορούσε η Επιτροπή να πληροφορήσει σχετικά με το στάδιο προόδου της διαδικασίας παραπομπής επί παραβάσει η οποία αναλήφθηκε εναντίον της Ισπανίας για μη τήρηση της οδηγίας 97/36/ΕΚ;

(1) ΕΕ L 202 της 30.7.1997, σελ. 60.

(2) ΕΕ L 298 της 17.10.1989, σελ. 23.

(3) ΕΕ C 225 E της 8.8.2000, σελ. 213.

Απάντηση της κας Reding εξ ονόματος της Ευρωπαϊκής Επιτροπής

(9 Οκτωβρίου 2000)

Όπως αναφέρθηκε ήδη στην απάντηση στη γραπτή ερώτηση E-2864/99 της κας βουλευτή(1), βρίσκεται σε εξέλιξη διαδικασία επί παραβάσει βάσει του άρθρου 226 (πρώην άρθρο 169) της συνθήκης ΕΚ για μη συμμόρφωση της Ισπανίας με τους κανόνες σχετικά με τη διαφήμιση της οδηγίας Τηλεόραση χωρίς σύνορα (89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση ραδιοτηλεοπτικών δραστηριοτήτων, όπως τροποποιήθηκε από την οδηγία 97/36/ΕΚ του Κοινοβουλίου και του Συμβουλίου της 30 Οκτωβρίου 1997).

Εξάλλου πραγματοποιείται μελέτη σχετικά με την αντίκτυπο στους ανήλικους της τηλεοπτικής διαφήμισης και των τηλεαγορών. Με βάση, μεταξύ άλλων, των αποτελεσμάτων της εν λόγω μελέτης, η Επιτροπή θα προτείνει, κατά περίπτωση, τα πιο κατάλληλα μέτρα.

(1) ΕΕ C 225 E της 8.8.2000.